cyanic-selkie/wikianc huggingface dataset:
Բանկերի ներքին վերահսկողություն
Ներքին հսկողության հիմնական հասկացությունները - անկախություն, ռիսկ և հսկողություն։ Այս երեք հասկացությունների գոյությունը պարտադիր է միաժամանակ։ Հակառակ դեպքում, եթե ներքին հսկողության համակարգը հնարավորություն չունենա անկաշկանդ տալ իր եզրակացությունները և գնահատականները, չտիրապետի և խորությամբ չկարողանա գնահատել բանկի ռիսկերը, հսկողության ընտրված մեթոդը համարժեք չլինի ռիսկի բավարար գնահատման համար, ապա կարելի է ասել, որ ներքին վերահսկողության համակարգը, որպես այդպիսին, կայացած չէ։
Բանկերի ներքին վերահսկողության հիմնական սկզբունքները. Ամբողջականության սկզբունք – Ներքին հսկողության համակարգը ընդգրկում է ողջ կազմակերպությունը, դրա բոլոր ներքին օղակներն ու կապուղիները։
Կանխարգելման սկզբունք - Ներքին հսկողության համակարգը հիմնված է կազմակերպության կողմից իրականացվող գործառնությունների և գործողությունների նախապատրաստման, ներդրման ու իրականացման փուլերի ընթացքում հնարավոր ռիսկերի կանխատեսման, գնահատման և դրանց սահմանափակման հիմնադրույթների վրա։
Կատարելագործման սկզբունք - Ներքին հսկողության համակարգը պետք է լինի ճկուն և ունենա անընդհատ կատարելագործման ու զարգացման ներքին մեխանիզմներ։
Ներքին հսկողության հիմնական խնդիրները.
Կատեգորիա:Բանկային գործ
Հազարամյակի մրցանակային խնդիրներ
Հազարամյակի մրցանակային խնդիրներ (Millennium Prize Problems), կազմված են յոթ մաթեմատիկական խնդիրներից, որոնք բնութագրվում են որպես․ «Դասական կարևոր խնդիրներ, որոնց լուծումը երկար տարիներ չի հայտնաբերվել»։ Այս խնդիրներից յուրաքանչյուրի լուծման համար Քլեյի մաթեմատիկայի ինստիտուտի կողմից առաջարկվում է պարգևատրում՝ 1 000 000 ԱՄՆ դոլարի չափով։ Հայտարարելով մրցանակը՝ Քլեյի ինստիտուտը զուգահեռներ անցկացրեց Հիլբերտի խնդիրների ցուցակի հետ, որոնք ներկայացվել են 1900 թվականին և էական ազդեցություն են թողել XX-րդ դարի մաթեմատիկայի վրա։ Հիլբերտի 23 խնդիրներից մեծամասնությունն արդեն լուծված էր, և միայն մեկը՝ Ռիմանի հիպոթեզը, ընդգրկվեց հազարամյակի խնդիրների ցուցակում։ 2017 թվականի տվյալներով յոթ խնդիրներից միայն մեկը՝ Պուանկարեյի հիպոթեզն է լուծվել (նրա լուծման համար Գրիգորի Պերելմանն արժանացել է Ֆիլդսի մրցանակի և հրաժարվել է ընդունել այն )։
P և NP դասերի հավասարություն
Եթե ինչ-որ հարցի դրական պատասխան կարելի է արագ (բազմանդամային ժամանակում) ստուգել (օգտագործելով որոշակի աջակցող տեղեկատվություն, որը կոչվում է վկայագիր), արդյո՞ք ճիշտ է, որ հենց այս հարցի պատասխանը (վկայագրի հետ միասին) կարելի է արագ գտնել։ Առաջին տեսակի խնդիրները պատկանում են P դասին, երկրորդը՝ NP դասին։ Այս դասերի հավասարության խնդիրը համարվում է ալգորիթմների տեսության կարևորագույն խնդիրներից մեկը։
Հոդջի հիպոթեզ
Հանրահաշվական երկրաչափության կարևորագույն խնդիրներից է։ Հիպոթեզը նկարագրում է նախագծային կոմպլեքս բազմազանության կոհոմոլոգիայի դասերը՝ իրագործելով հանրահաշվական ենթաբազմազանություն։
Ռիմանի հիպոթեզ
Հիպոթեզը պնդում է, որ Ռիմանի զետա ֆունկցիայի բոլոր ոչ տրիվյալ (այսինքն՝ ոչ զրոյական կեղծ մասով) զրոները ունեն 1/2-ի հավասար իրական մաս։ Նրա ապացույցը կամ ժխտումը թվերի տեսության համար կունենա հեռու գնացող հետևանքներ, հատկապես՝ պարզ թվերի բաշխման բնագավառում։ Ռիմանի հիպոթեզն ութերորդն էր Հիլբերտի ցուցակում։ Ռիմանի հիպոթեզի հակաօրինակի հրապարակման դեպքում Քլեյի համալսարանի գիտնականների խորհուրդն իրավունք ունի որոշելու, թե կարելի է արդյոք տվյալ հակաօրինակը համարել խնդրի վերջնական լուծում, թե խնդիրը պետք է վերաձևակերպել ավելի նեղ ձևով և թողնել բաց (վերջին դեպքում հակաօրինակի հեղինակին կարող է տրվել փոքր մրցանակ) ։
Յանգ-Միլսի տեսություն
Խնդիրը տարրական մասնիկների ֆիզիկայի ոլորտից է։ Պահանջվում է ապացուցել, որ ցանկացած G պարզ, կոմպակտ, տրամաչափիչ խմբի համար Յանգ-Միլսիի քվանտային տեությունը, \R^4 տարածության համար գոյություն ունի և ունի ոչ զրոյական զանգվածի թերություն։ Այս պնդումը համապատասխանում է փորձարարական տվյալներին և թվային մոդելավորմանը, այնուամենայնիվ դա ապացուցել առ այսօր չի հաջողվել։
Նավիե-Ստոքսի հավասարումների գոյությունը և հարթությունը
Նավիե-Ստոքսի հավասարումը նկարագրում է մածուցիկ հեղուկի շարժումը։ Հիդրոդինամիկայի կարևորագույն խնդիրներից է։
Բիրչ - Սվիններտոն-Դայերի հիպոթեզ
Հիպոթեզը կապված է էլիպտիկ կորի ռացիոնալ լուծումների հետ։
Սոլի
Սոլի (სოლი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 92 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մեստիայի շրջան‎‎‎
Օռլեանականներ
Օռլեանականներ, միապետական խմբավորում Ֆրանսիայում։ 1830 թվականի սկզբին հանդես էր եկել գահի նկատմամբ Լուի Ֆիլիպ Օռլեանցու հավակնությունների պաշտպանությամբ։ 1830 թվականի գարնանը ձևավորվել էր որպես կուսակցություն։ Հուլիսյան հեղափոխություն 1830 թվականի ժամանակ Օռլեականները գահ էին բարձրացրել Լուի Ֆիլիպ Օռլեանցուն։ Հուլիսյան միապետության ընթացքում (1830-1848) իշխել էին Ֆրանսիայում։ 1848 թվականի հեղափոխությունից հետո միավորվել էին լեգիտիմիստների հետ։ Ակտիվ մասնակցություն էին ցուցաբերել 1871 թվականի Փարիզի կոմունայի ջախջախմանը։ Պատրիս Մակ-Մահոնի միապետական հեղաշրջման անհաջող փորձին, իսկ հետագայում բուլանժականությանը (շովինիստական շարժում, 1888-1889 թվականներին) մասնակցելուց հետո հեռացել էին քաղաքական ասպարեզից։
Կատեգորիա:Միապետական խմբավորումներ
Աստերիքսն Օլիմպիական խաղերում
Արտաքին հղումներ
Կատեգորիա:2008 ֆիլմեր Կատեգորիա:Ֆրեդերիկ Ֆորեսթեի ֆիլմեր Կատեգորիա:Ֆրանսիական ֆանտաստիկ ֆիլմեր Կատեգորիա:Ֆրանսիական արկածային ֆիլմեր Կատեգորիա:Իտալական կինոկատակերգություններ Կատեգորիա:Ֆրանսիական կինոկատակերգություններ Կատեգորիա:Ֆրանսերեն ֆիլմեր Կատեգորիա:Ֆրանսիական ֆիլմեր Կատեգորիա:Գերմանական ֆիլմեր Կատեգորիա:Իտալական ֆիլմեր
Բուսարինա
Բուսարինա (Бусарина), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պուկշենգա գետի աջ ափին՝ 115 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Զավիդովո (գյուղ, Գագարինսկի շրջան)
Զավիդովո (Завидово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Բրետանի ազատագրության ճակատ
Բրետանի ազատագրության ճակատ (բրետ. Talbenn Diebiñ Breizh, ֆր. Front de Libération de la Bretagne), 1963 թվականին ստեղծված բրետան ժողովրդի ազգայնական կազմակերպություն, որի նպատակն է Բրետանի տարածքում սեփական անկախ պետության ստեղծումը։ Ունեցել է երկու ռազմական ճյուղ՝ Բրետանի ձախ արմատական հեղափոխական և հանրապետական բանակներ։
Նիկոմեդիա
Նիկոմեդիա (Νικομήδεια), քաղաք Փոքր Ասիայում։ Հիմնադրվել է մ.թ.ա. 712-11 թվականներին և սկզբնապես հայտնի էր Աստակուս անվամբ։ Հետագայում վերակառուցվելով և աճելով, վերածվել է Փոքր Ասիայի կարևորագույն քաղաքներից մեկի։
Դիոկղետիանոսը վերածեց Նիկոմեդիան Հռոմեական կայսրության արևելյան մայրաքաղաքի։ Նիկոմեդիային մեծ վնաս հասցրեց 358 թվականի օգոստոսի 24-ին տեղի ունեցած երկրաշարժը, որին հաջորդեց հրդեհ։ Հետագայում Նիկոմեդիան վերակառուցվեց, սակայն ավելի փոքր մասշտաբներով։
Նիկոմեդիայից էին սկսում Խաչակրաց արշավանքները։ Սակայն արդեն այդ ժամանակ Նիկոմեդիան վերածվել էր մի փոքր գյուղաքաղաքի։ Մի քանի պաշարումից հետո, 1337 թվականին Օսմանյան կայսրությունը վերջնականապես նվաճեց Նիկոմեդիան։
Կատեգորիա:Բյուզանդիայի քաղաքներ Կատեգորիա:Փոքր Ասիա Կատեգորիա:Թուրքիայի հին հունական հնավայրեր Կատեգորիա:Թուրքիայի հռոմեական տեղավայրեր Կատեգորիա:Թուրքիայի նախկին բնակավայրեր Կատեգորիա:Թուրքիայի հռոմեական քաղաքներ Կատեգորիա:Թուրքիայի պատմություն Կատեգորիա:Կոստանդնուպոլիս
Միխայիլ Չեխով
Կենսագրություն
1911 թվականին ավարտել է Ա․ Մ․ Աուվորինի թատերական դպրոցը (Պետերբուրգ)։ 1913 թվականին ընդունվել է ՄԳԹ, որի 1-ին ստուդիայում, Ե․ Վախթանգովի համագործակցությամբ, ստեղծել է Ֆրիբեի (Հաուպտմանի «Հաշտության տոնը», 1913), Ֆրեզերի (Բերգերի «Ջրհեղեղ», 1915), Էրիկ 14-րդ (Մթրինդբերգի «Էրիկ 14-րդ», 1921) անձնավորումները, ինչպես և Մալվոլիոյի (Շեքսպիրի «Տասներկուերորդ գիշեր», 1917) և Խլեստակովի (Գոգոլի «Ռեիզոր», 1921) կերպարները, հիմնական բեմում՝ Կ․ Ստանիսլավսկու բեմադրությամբ։ Չեխովի գեղագիտական և բարոյական հայացքները ձևավորվել են Կ․ Ստանիսլավսկու, Լ․ Մուլերժիցկու և Ե․ Վախթանգովի անմիջական ազդեցությամբ։ Մոսկվայում և Ռիգայում Չեխովը դիտել է Վ․ Փաիազյանի խաղը և նրան դասել իր ուսուցիչների շարքը։ 1919-1922 թվականին ղեկավարել է «Չեխովյան ստուդիա»-ն, 1924-1928 թվական֊ին՝ ՄԳԱԹ 2-րդը, ուր աչքի է ընկել Համլետի (Շեքսպիրի «Համլետ», 1924), Աբլեուխովի (Ա․ Բելիի «Պետերբուրգ», 1925, այս դերակատարումը Լունաչարսկին համարել է հանճարեղ), Մուրոմսկու (Մուխովո-Կոբիլինի «Գործ», 1927) դերերով։ Չեխովի դերակատարումներն աչքի են ընկել գաղափարական մեկնաբանության թարմությամբ և ստեղծագործական համարձակ մտահղացումներով։ Նա ի հայտ է բերել վերամարմնավորման հազվագյուտ ձիրք, անթերի տեխնիկա, իմպրովիզացիոն արվեստի անսպառ հնարավորություններ և վարակիչ հուզականություն՝ որոշ դեպքերում ընկնելով հիվանդագին ապրումների մեջ։ Չեխովի խաղնկերներն ու ականատեսները նրան համարել են գերարտիստ։ Սակայն թատրոնում տարաձայնությունների, ինչպես և իր աշխարհայացքային հակասությունների պատճառով Չեխովը հեռացել է ՄԳԱԹ 2-րդից, 1928 թվականից ապրել արտասահմանում, ռուսական տարբեր թատերախմբերի հետ հանդես եկել Բեռլինում, Փարիզում, Պրագայում, Ռիգայում, Կաունասում, Նյու Յորքում և այլուր։ Օտար թատերական միջավայրն ու լեզուն կործանարար ազդեցություն են ունեցել Չեխովի ստեղծագործության վրա։ Այս շրջանում ստեղծած կերպարներից նշանավոր են միայն Իվան Ահեղը (Ա․Կ․Տոլստոյի «Իվան Ահեղի մահը»), Ֆոմա Օպիսկինը («Ստեպանչիկովո գյուղը», ըստ Դոստոևսկու, 1933, Ռիգայի ռուսական դրամայի թատրոն)։ Նկարահանվել է ռուսական, գերմանական, ֆրանսիական և ամերիկական ֆիլմերում։ Ղեկավարել է ստուդիաներ Լիտվայում, Լատվիայում (1932-1934)։ Հոլիվուդին կից ստուդիայում Չեխովին դասավանդել է դերասանի վարպետություն՝ ըստ Ստանիսլավսկու սիստեմի։ Աշակերտներից են՝ անգլիացի դերասան Պ․ Ռոջերսը, ամերիկական կինոդերասաններ՝ Գ․Պեկը, Յու․Բրինները։ Հեղինակ է «Դերասանի ուղին» (1928) և «Դերասանի տեխնիկայի մասին» (1953) գրքերի։
Ծանոթագրություններ
Կատեգորիա:Ռուս դերասաններ Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Ռուս կինոռեժիսորներ Կատեգորիա:Ռուս թատերական ռեժիսորներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:Անտոն Չեխով Կատեգորիա:Ռուս մանկավարժներ Կատեգորիա:Ռուս կինոդերասաններ
(4435) Հոլտ
(4435) Հոլտ (Holt), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1983 թվականի հունվարի 13-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 2,317525 ա. մ., առավելագույնը մոտենում է 1,5406 ա. մ. հեռավորության վրա և հեռանում 3,0944 ա. մ. ։ Արեգակի շուրջ մեկ ամբողջական պտույտ է կատարում 1288,65 երկրային օրվա ընթացքում, իր ուղեծրով շարժվելով միջինում 0,279362 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,9° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
Ռեյ Ֆիշեր (դերասան)
Վաղ կյանք
Ֆիշերը ծնվել է Նյու Ջերսի նահանգի Լաունսայդ շրջանում և հաճախել Հադոն Հայթսի ավագ դպրոցը ։ Այնտեղ էլ, նա իր անգլերենի ուսուցչի շնորհիվ սկսեց խաղալ թատրոնում։ Ակտիվ էր դպրոցի թատրոնի և երգչախմբի խմբակներում։ Երգում էր եկեղեցու երգչախմբում։
Դպրոցն ավարտելուց հետո, Ֆիշերը հաճախել է Նյու Յորքում գտնվող Ամերիկյան երաժշտա-դրամատիկական ակադեմիան ։
Թատերական կարիերա
2008 թվականից սկսած, Ֆիշերը խաղացել է Նյու Ջերսիի Շեքսպիրի անվան թատրոն, հատկապես հայտնի է Թոմ Ռոբինսոնի դերով «Ծաղրասարյակ սպանելը» ներկայացուման մեջ։
2009 թվականի Ֆիշերը խաղացել է Շեքսպիրի «Մակբեթ» ներկայացման մեջ՝ Նյու Ջերսիի Շեքսպիրի անվան թատրոնում ։
Կինոդերասանական կարիերա
Ֆիշերը մարմնավորել է սուպերհերոս Վիկտոր Սթոնին/ Կիբօրգին «Բեթմենն ընդդեմ Սուպերմենի։ Արդարության արշալույսին» ֆիլմում և ունի պայմանագիր, ըստ որի կատարելու է նույն դերը «Արդարության լիգա» ֆիլմում և շարքի հաջորդ ֆիլմերում նույնպես։ 2014 թվականի հոկտեմբերի 15-ին հայտարարվեց, որ Ֆիշերը խաղալու է նույնի իր դերը 2020 թվականին Կիբօրգի սոլո ֆիլմում ։ Լինելով դերասանական կազմում՝ Ֆիշերը ասել է․ «Ես չգիտեի, թե ինչքանով էին DC-ն և WB-ն պատրաստվում տեղ տալ իմ կերպարին։ Ես համաձայնագիր ստորագրեցի, ես ուղղակի ցանկանում էի լինել այս աշխարհի մի մասը։ Ես չէի մտածում, որ կստանամ իմ սեփական կերպարի ֆիլմը։ Դա մեծ պատիվ է, բայց դրա հետ միասին մի փոքր ճնշում է գալիս։ Իմ միտքը խճճված է հիմա ։» Ֆիշերը կրկնելու է իր դերը սպասվող ««Ֆլեշ»» ֆիլմում ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի տղամարդ թատերական դերասաններ
Ստուֆչինցի
Ստուֆչինցի (Стуфчинці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Ստուֆչինցի գյուղում բնակվում էր 1 043 մարդ։ Բնակավայրը զբաղեցնում է 2841 կմ² տարածք։ Բնակչության խտությունը կազմում էր 367,12 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
Պեդլինո
Պեդլինո (Педлино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Իտրիզ
Իտրիզ, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Բրիանսոն
Բրիանսոն (Briançon. ), համայնք Ֆրանսիա]]յում՝ Պրովանս-Ալպեր-Լազուր ափ երկրամասի Վերին Ալպեր դեպարտամենտում, որի կազմի մեջ մտնող նույնանուն շրջանի վարչական կենտրոնն է։ Զբաղեցնում է 28,07 քառակուսի կիլոմետր տարածք։ 2009 թվականի տվյալներով բնակչության թվաքանակը եղել է 11 574 ։
Հինհռոմեական ժամանակաշրջանում հայտնի է եղել Բրիգանսիո անունով (Brigantium) :
Աշխարհագրություն
Բրիանսոնը գտնվում է Դյուրանս, Գիզան և Սերվեյրետ գետերի միախառնման վայրի մերձակայքում, ծովի մակերևույթից միջին հաշվով 1326 մետր բարձրության վրա. նրա ամենաբարձր կետը ծովի մակերևույթից բարձր է 2.540, ամենացածր կետը՝ 1.167 մետր ։ Այն Ֆրանսիայի ամենաբարձրադիր քաղաքն է և այդ ցուցանիշով երկրորդն է Եվրոպայում ( Շվեյցարիայի Դավոս քաղաքից հետո)։ Դյուրանսի ընդարձակ գետահովիտը տարածվում է Բրիանսոնից դեպի հյուսիս՝ եզրափակվելով Իտալիայի դարպասը համարվող Մոնգենևրի լեռնանցքով, և դեպի հարավ՝ մինչև Գապ և Պրովանս։
Բրիանսոնը Մարսելի, Վալանսի, Փարիզի, ինչպես նաև շրջակա մեծ ու փոքր բնակավայրերի հետ կապված է թիվ 91 (գալիս է Գրենոբլից ) և թիվ 94 (մեկնարկում է Գափից) ազգային մայրուղիներով և երկաթուղով։ Քաղաքը համբավվել է իր պատմական կենտրոնով և ֆրանսիացի ռազմական ինժեներ Սեբաստիեն դը Վոբանի (1633–1707) նախագծերով ու հսկողությամբ կառուցված ամրություններով, որոնցից մի քանիսը 2008 թվականից ներառված են ՅՈՒՆԵՍԿՕ-ի Համաշխարհային ժառանգության ցանկում։ Բրիանսոնը նաև համբավավոր լեռնադահուկային հանգստավայր է, որի կենտրոնը գործում է 1941 թվականից Սեռ Շևալյեում։
Լույսի կլանում
Լույսի կլանման երևույթ
Լույսի կլանման երևույթը բնութագրող հիմնական մեծությունը կլանման գործակիցն է, որը կախված է լույսի հաճախականությունից, այդ կախումն արտահայտվում է կլանման սպեկտրով։ Միատոմ նոսր գազերի կլանման սպեկտրը բնորոշվում է կլանման կտրուկ գծերով, որոնց լայնությունը հաճախ հասնում է անգստրեմի հարյուրերորդական մասերի։ Այդ գծերը համապատասխանում են ատոմի էլեկտրոնների սեփական տատանումների հաճախականություններին։
Բազմատոմ գազերի կլանման սպեկտր
Բազմատոմ գազերի կլանման սպեկտրը շատ ավելի բարդ է. առանձին գծերի փոխարեն դիտվում են մեծ թվով խիտ դասավորված գծերի խմբեր (այսպես կոչված շերտավոր սպեկտր)։
Պինդ մարմինների և հեղուկների կլանման սպեկտրներ
Պինդ մարմինների և հեղուկների կլանման սպեկտրները տալիս են կլանման լայն շերտեր։ Սպեկտրի տեսանելի մասում կլանման ընտրողունակությամբ (սելեկտիվություն) է պայմանավորված մարմինների գույնը։ Լույսի կլանման երևույթն օգտագործվում է նյութի կառուցվածքի ուսումնասիրման, նյութերի քիմիական վերլուծության (կլանման սպեկտրային վերլուծություն) համար։
Ֆելիքս Առուստամյան
Ֆելիքս Հայկի Առուստամյան, հայ լուսանկարիչ, ֆոտոթղթակից, ֆոտոլրագրող։ ՀՀ վաստակավոր լրագրող (2017) ։
Կենսագրություն
Ֆելիքս Առուստամյանը ծնվել է 1950 թվականի Նախիջևանի Ալահի գյուղում։ Նրա նախնիները 1915 թվականին գաղթել են Կարինից և հաստատվել Նախիջևանում։ 1958-1966 թվականներին սովորել է Մանուկ Աբեղյանի անվան դպրոցում։ 1966 թվականին ընդունվել է Երևանի կապի տեխնիկում։ Դեռևս դպրոցական տարիներից, ինչպես նաև տեխնիկումում սովորելուն զուգընթաց հաճախել է պիոներների պալատի ֆոտո-կինո խմբակ (ղեկավար՝ Վոլոդյա Խարազյան)։ 1969 թվականին տեխնիկումն ավարտելուց հետո աշխատանքի է անցել Երևանի միջքաղաքային հեռախոսակայանում, թղթակցել «Հայաստանի ֆիզկուլտուրնիկ» մարզական թերթին։ 1973 թվականից աշխատանքի է անցել «Հայաստանի ֆիզկուլտուրնիկ» թերթում որպես հաստիքային լուսանկարիչ, Հայաստանի անկախությունից հետո, 1991 թվականին, աշխատանքի է անցել «Արմենպրես» գործակալության ֆոտոխրոնիկայի բաժնում, 2002 թվականից՝ «Արմենպրես» գործակալության ֆոտոխրոնիկայի բաժնի պատասխանատու-խմբագիրն է։ Աշխատակցում է սփյուռքահայ մի շարք լրատվամիջոցների  ։
Ծանոթագրություններ
Կատեգորիա:Հայ լուսանկարիչներ Կատեգորիա:ՀՀ վաստակավոր լրագրողներ
Սեմ Ադամսի մրցանակ
Սեմ Ադամսի մրցանակ (Sam Adams Award), ամենամյա մրցանակ որը հանձնվում է իր աշխատանքին արդար և բարեխիղճ մոտեցում ցուցաբերած հատուկ ծառայությունների պրոֆեսիոնալներին։ «Հետախուզության մեջ ազնվության և մաքրության համար» մրցանակը հանձնվում է Սեմ Ադամսի անվան կազմակերպության (Sam Adams Associates for Integrity in Intelligence ), ԿՀՎ-ի մի խումբ պաշտոնաթող աշխատակիցների կողմից։ Մրցանակը իր անունը ստացել է ի պատիվ Վիետնամի պատերազմի ժամանակ ԿՀՎ իրազեկիչ Սեմյուել Ա․ Ադամսի։ Մրցանակը ունի սպիտակ մոմով մոմակալի տեսք, և հանձնվում է ամեն տարի սկսած 2002 թվականից ։
Սեմ Ադամսի անվան կազմակերպության հիմնել է Ռեյ Մանգովերնը պարգևելու համար հետախուզության այն աշխատակիցներին, ովքեր գործել են ազնիվ և բարոյական նորմերից ելնելով, անկախ հետևանքներից ։
2012, 2013 և 2014 թվականներին մրցանակը հանձնվել է Օքսֆորդի միջազգային ընկերությունում ։
Ծանոթագրություններ
Կատեգորիա:Հետախուզություն Կատեգորիա:Մրցանակներ
Ատամների իմպլանտացիա
Ատամնային իմպլանտ, վիրաբուժական բաղադրիչ, արհեստական պատրաստված, հիմնականում բազմակոմպոնենտ կոնստրուկցիա, որը ներդրվում է ծնոտի ոսկրային հյուսվածքի մեջ` հետագա սերտաճումից հետո (օստիոինտեգրացիա) պրոթեզավորման նպատակով։ Իմպլանտները փոխարինում են կորցրած ատամների արմատներին, որոնք հետագայում թույլ են տալիս վերականգնել ատամնաշարը։ Կողմնակի ազդեցություններից է բորբոքում։
1965 թվականին Շվեդիայի Գյոտեբորգ համալսարանի հետազոտողների խմբի ղեկավարն էր պրոֆեսոր Ինգվար Բրանեմարկը, իսկ խումբը զբաղված էր հետազոտություններով, որոնք վերջնական արդյունքում հանգեցրին օստեոինտեգրացիայի երևույթի բացահայտմանը` (տիտանի սերտաճումը ոսկրային հյուսվածքի մեջ)։
Բրանեմարկի հետազոտություններն ուղղված էին տրավմայից հետո ոսկրի ռեգեներացիայի և առողջացման տեսակետների ուսումնասիրությանը և, հատկանշականն այն էր, որ օստեոինտեգրացիա երևույթը (լատիներեն os – ոսկոր) լիովին պատահականորեն է բացահայտվել։ Այս երևույթի հիման վրա եզրակացություն է կատարվել տիտանի կենսաիներտության մասին, իսկ հետագա հետազոտությունները հանգեցրել են պրոթեզավորման առավել պրոգրեսիվ համակարգի ստեղծմանը ստոմատոլոգիայի համաշխարհային ողջ պատմության մեջ։ բորբոքում
Գիտական առաջին հետազոտություններ
Բրանեմարկը մաքուր տիտանից պատրաստված օպտիկական տեսախցիկը տեղադրեց ճագարի մեծ ոլոքի մեջ և սկսեց հետևել վիրահատական բուժգործողությանը։ Նա ենթադրում էր, որ ոսկորն ապաքինման սահմանափակ հնարավորություն ունի և նույնկերպ խնամքով պետք է բուժվի, ինչպես և օրգանիզմի այլ նուրբ հյուսվածքները՝ աչքը կամ գլխուղեղը։ Փորձարարություններից մի քանի ամիս անց Բրանեմարկը ապացուցեց, որ ոսկրի ռեգեներացիան ոսկրի հյուսվածքի և ոսկրածուծի փոխազդեցության գործառույթն է։ Մյուս կողմից, նա արձանագրեց, ի դեպ, տխրությամբ, որ տեսախցիկը, որը տեղադրվել էր ճագարի մեծ ոլոքի մեջ, դարձել էր ոսկրի կառուցվածքի անբաժանելի մասնիկը և այլևս օգտագործման ենթակա չէր, որը հետազոտությունների լրացուցիչ ծախսեր էր առաջացրել։
Առաջին չափանիշ`սերտաճում
Տիտանի առանձնահատկությունն այնպիսին է, որ մարդու օրգանիզմն այն որպես օտար մարմին չի ընդունում։ Օրգանիզմն այն չի վանում, ինչպես, օրինակ, օրգանների տրանսպլանտացիայի ժամանակ։ Իսկ արդեն հատուկ մշակված մակերեսով, պտուտակներով իմպլանտատի մասին խոսելն ավելորդ է։ Եթե, իհարկե, տեղադրելիս ակնհայտ, կոպիտ սխալներ թույլ չեն տրվել։ Բնականաբար, և իմպլանտատը, և ատամնապսակը, և ատամնալիցքը կատարվում են նորմալ ծամել կարողանալու պարզ պատճառով, ընդ որում, դրանք տեղադրվում են որքան հնարավոր է հարմարավետ, արդյունավետ և երկարատև։ Այստեղից էլ բխում է երկրորդ չափանիշը։
Երկրորդ չափանիշ`երկարատևություն
Ահա այստեղից էլ սկսվում է հիմնական տարբերությունը։ Իմպլանտատի երկարատևությունը շատ բաներով կախված է իմպլանտատի միկրո- և մակրոդիզայնից։ Միկրոդիզայնն իմպլանտատի մակերեսի առանձնահատկությունն է։ Բազմաթիվ հետազոտություններով ապացուցված է, որ իմպլանտատի միկրոծակոտկեն մակերեսը նպաստում է ավելի արագ և լիարժեք ոսկրասերտաճմանը` հարթ մակերեսի համեմատությամբ։ Մակրոդիզայնն իմպլանտատի կառուցվածքի առանձնահատկությունն է` նրա ձևը, պտուտակի առկայությունը, իմպլանտատի գլխիկի հետ միացման եղանակը և այլն։
Երրորդ չափանիշ`էսթետիկ տեսքի վերականգնում
Եթե անհրաժեշտ է փոխարինել առջևի բացակայող ատամը, ապա շատ կարևոր է, որ այն չտարբերվի հարևան ատամներից։ Անթույլատրելի է, որ իմպլանտատի գլխիկը, վզիկը կամ իմպլանտատն ամբողջությամբ լնդերի տակից երևա։ Իսկ դրա համար պետք է ճիշտ ընտրել ինչպես իմպլանտատը, այնպես էլ գլխիկը։ Իսկ իմպլանտոլոգը պետք է էսթետիկ գլխիկի լայն ընտրության հնարավորություն ունենա` մետաղակերամիկական, կերամիկական, ցիրկոնիում և այլն։
Չորրորդ չափանիշ`տեղադրելու հնարավորություն բարդ դեպքերում
Շատ հաճախ իմպլանտատ տեղադրելու համար ոսկորը չի բավականացնում։ Նման դեպքերում հարկ է դիմել ոսկրային պլաստիկայի տարբեր մեթոդների։ Ոսկրային պլաստիկայի և իմպլանտացիայի մեթոդների զուգադրումը մեկ վիրահատությամբ շատ մեծ առավելություն է։ Օրինակ, վերին ծնոտի ոսկրի բարձրությունը ընդամենը 4 մմ է, որը բավական չէ իմպլանտատի տեղադրման համար` առանց նախապես ոսկրային պլաստիկա կատարելու։ Դասական մեթոդի դեպքում սկզբից ոսկրային պլաստիկա է կատարվում (սինուս-լիֆթինգ), և միայն 3-6 ամիս հետո իմպլանտացիա։ Հաշվի առնելով, որ վերին ծնոտում իմպլանտատի սերտաճման ժամկետը 3-4 ամիս է, ապա ողջ բուժումը մի ողջ տարի կձգվի։ Իսկ եթե միկրոպտուտակով վզիկով իմպլանտատ օգտագործվի, ապա այն կարելի է տեղադրել սինուս-լիֆթինգի հետ միասին։ Առաջնային ամրացումը և կայունացումը տեղի է ունենում 4 մմ հաստության ոսկրի բարձրության հաշվին, իմպլանտատը պահվում է միայն վզիկի պտուտակով, իսկ իմպլանտատի մնացած հատվածի շուրջբոլորը հետագայում ոսկոր է ձևավորվում։ Այսպիսով, երկու վիրահատության փոխարեն միայն մեկն է կատարվում, իսկ բուժման տևողությունը նվազում է 2 անգամ։ Սովորական հաջորդականությունն է` բաց սինուս-լիֆթինգ, 4-6 ամիս հետո իմպլանտատի տեղադրում, 4-6 ամիս հետո պրոթեզավորում (արդյունքում` 8 ամսից մինչև 1 տարի)։ Միաժամանակյա իմպլանտացիա-պրոթեզավորումը հնարավոր է արդեն 4 ամիս անց (առավելագույնը` 6 ամիս)։
Ատամների իմպլանտացիայի մեթոդներ
Իմպլանտների վրա պրոթեզավորումը կատարվում է երկու փուլով` ատամի արմատի իմպլանտացիա և ատամնապսակի տեղադրում։ Իմպլանտացիայի մեթոդի և պրոթեզավորման ժամկետների ընտրությունը կատարում է իմպլանտոլոգը, հաշվի առնելով բժշկական ցուցումները և պացիենտի ցանկությունը։ Իմպլանտների վրա պրոթեզավորումը պատասխանատու քայլ է և այդ որոշումը ընդունելիս պացիենտը պետք է բացարձակապես վստահ լինի ոչ միայն իմպլանտոլոգի, այլև իմպլանտոլոգի պրոֆեսիոնալ բարձր մակարդակի հարցում, ում աշխատանքով է պայմանավորված վերջնական արդյունքը։ Ատամնապսակը տեղադրելիս սխալը կարող է կոնստրուկցիայի կոտրվելու կամ օրգանիզմի կողմից իմպլանտը վանելու պատճառ դառնալ։
Իմպլանտացիան ըստ մեթոդների և ժամկետների լինում է.
Ըստ մեթոդների
° միափուլ մեթոդ
° երկփուլ մեթոդ
Ըստ ժամկետների
° անմիջապես իմպլանտացիա
Պրոթեզավորման դասական սխեման երկփուլային իմպլանտացիան է։ Առաջին փուլը` վիրահատական միջամտությունն է, որը ներառում է իմպլանտատի տեղադրում և որոշ ժամանակ անց` լնդի ձևավորիչի տեղադրում։ Երկրորդ փուլը` օրթոպեդիկ միջամտություն է, արտաոսկրային մասի (աբատմենտ) և ատամնապսակի տեղադրում։ Իմպլանտը տեղադրելու պահից մինչև վերջնական արդյունքը, որպես կանոն, 2-4 ամիս է անցնում, որը պայմանավորված է օգտագործվող համակարգից։ Ժամկետը կարող է երկարել, եթե իմպլանտացիայի ժամանակ պահանջվի արհեստական կամ սեփական ոսկրի սերտաճում։
Միափուլ իմպլանտացիա. նման բուժգործողության դեպքում իմպլանտատի և ժամանակավոր ատամնապսակի տեղադրումը կատարվում է մեկ օրում, ատամնապսակն այնպես է տեղադրվում, որ այն չմասնակցի ծամելու աշխատանքին։ Տվյալ տեսակի ատամնապսակը զուտ կոսմետիկական բնույթ ունի (բնականաբար, ոչ-ոք չի ցանկանա առանց առջևի ատամների թեկուզ մեկ օր մնալ)։ Հենց որ իմպլանտատը սերտաճեց (այդ նույն 2-4 ամսվա ընթացքում), իմպլանտոլոգն արդեն մշտական ատամնապսակն է ամրացնում։ Բուժման այս սխեման, որպես կանոն, կիրառվում է միայն առջևի ատամների դեպքում, որոնք ենթակա են պարտադիր հեռացման ինչ-ինչ պատճառներով։
Տեսակներ
Իմպլանտացիան ըստ տեսակների լինում է.
° Էնդօսսալ (ներոսկրային) իմպլանտացիան կատարվում է, երբ ալվեոլյար ելուստը բավական բարձր է ոսկրային հյուսվածքի մեջ իմպլանտատի <արմատային> մասը տեղադրելու համար։ Ցանկացած ներոսկրային իմպլանտատ բաղկացած է ներոսկրային (արմատային) մասից, վզիկից, որը պետք է լնդերի լորձաթաղանթի մակարդակին լինի, և սուպրակոնստրուկցիայից (գլխիկ, արտաոսկրային մաս, աբատմենտ)։
° Ենթավերնոսկրային իմպլանտացիան կատարվում է, երբ ծնոտի ալվեոլյար ելուստն անհրաժեշտ բարձրությունը չի ունենում։
Ատամների իմպլանտացիայի փուլեր
Ատամների իմպլանտացիայի փուլերն անցկացվում են հետևողականորեն և երբեմն երկար ժամանակ են պահանջում, որը պայմանավորված է կատարվող միջամտությամբ և օրգանիզմի անհատական առանձնահատկություններով։
Ատամների իմպլանտացիայի նախապատրաստություն
Իմպլանտացիայի պլանավորման համար որոշիչ դեր է կատարում ադենտիայի (անատամության) տեսակը, պրոթեզավորման ձևը, ոսկրային հյուսվածքի ծավալը և կառուցվածքը։ Ադենտիայի տեսակով պայմանավորված, ընտրվում է իմպլանտատի տեղադրման ձևը, կոնստրուկցիան և մեթոդը, ինչպես նաև չափերը։ Տարբերում են ատամնաշարի արատների 4 տեսակ. մեկ ատամի բացակայություն, երկու և ավելի ատամների բացակայություն, վերջին ատամների բացակայություն և լրիվ ատամնաշարի բացակայություն։ Իմպլանտացիան նախապատրաստելիս բուժվում են բոլոր հիվանդությունները` ինչպես բերանի խոռոչի, այնպես էլ օրգանիզմում առկա հիվանդությունների, քանի որ դրանք ուղղակի կամ անուղղակի կարող են ազդեցություն ունենալ իմպլանտատի սերտաճման վրա։ Բուժման պլանավորման համար մեկնարկային կետ են հանդիսանում այն գործոնները, որոնք որոշում են պրոթեզավորման ձևը և իմպլանտատի տեսակը։ Ոսկրի ծավալը կարելի է երկրորդական գործոն համարել։ Վիրահատական միջամտության ժամանակ առաջնային նշանակություն ունի վիրահատության անվնաս տեխնիկան, որը նշանակում է վիրահատական միջոցների ճիշտ ընտրություն, խստորեն պահպանելով ոսկրային օթյակի մշակման, իմպլանտատի տեղադրման և վիրահատական վերքի փակման կանոնները։ Աբատմենտի տեղադրումը կատարվում է իմպլանտատի լրիվ և հուսալի սերտաճումից հետո։ Դա առավել պարզ բուժգործողություն է, որի ժամանակ վիրաբույժը հանում է փակիչ-պտուտակը, որն անհրաժեշտ է սերտաճման պրոցեսում իմպլանտի պաշտպանության համար։ Աբատմենտը ներպտուտակվում է իմպլանտատի մեջ։ Այդ դեպքում արդեն կարելի է վիրահատական միջամտությունն ավարտված համարել, քանի որ այլ վիրահատական միջամտություն այլևս չի պահանջվում։
Պրոթեզավորում իմպլանտների վրա
Ատամնային իմպլանտների տեղադրումը բարձրացնում է կյանքի որակը։
° Իմպլանտատների օգնությամբ նորից կարող եք նորմալ կծել և ծամել
° Իմպլանտատների օգնությամբ նորից կարող եք ճաշակել ձեր սիրած ուտեստները
° Իմպլանտատները կանխարգելում են մյուս ատամների շարժվելը
° Իմպլանտատների օգնությամբ կարող եք ապրել լիարժեք կյանքով։
Ինչ առավելությունների մասին կարող ենք նախևառաջ խոսել իմպլանտների վրա պրոթեզավորման դեպքում.
Առաջինը, իմպլանտացիայի դեպքում հնարավորություն է ստեղծվում վերականգնել ատամնաշարի թերությունները (բացակայող ատամը(ները), առանց հարևան ատամների մշակման։
Երկրորդը, իմպլանտատի օգնությամբ կարելի է վերացնել ցանկացած տեղակայման արատը։
Երրորդը, միայն իմպլանտատը կարող է կանխարգելել ոսկրային հյուսվածքի ներծծումը այն հատվածում, որտեղ ատամ(ներ) չկան։ Դա կատարվում է ոսկրային հյուսվածքն իմպլանտով ծանրաբեռնելու շնորհիվ, որը չի թողնում, որ ատամի բացակայության պատճառով ոսկորն ատրոֆիայի ենթարկվի։ Ատամի բացակայության առաջին տարում ոսկրային հյուսվածքի մինչև 25% կորուստ է գրանցվում, հետագա 3-4 տարիների ընթացքում այն կարող է հասնել մինչև 50%-ի, որն, այնուհետև, կծվածքի փոփոխության և հարևան ատամների դիրքի խախտման է հանգեցնում։ Բացի իմպլանտից ուրիշ ոչ մի այլ մեթոդ չի կարող ոսկրային հյուսվածքի նման ծանրաբեռնվածություն ապահովել։
Ինչպիսին է իմպլանտի վրա պատրաստված պրոթեզը
'''Պրոթեզը բաղկացած է երեք մասից.
° բացակայող ատամի ոսկրային օթյակի մեջ սերտաճած տիտանե իմպլանտ.
° իմպլանտատի տիտանե գլխիկ, աբատմենտ, որը ներպտուտակվում է իմպլանտատին և այն հիմքն է, որի վրա տեղադրվելու է ատամնապսակը.
° արհեստական ատամնապսակ, որը լիովին նման է իսկական ատամին գույնով ու ձևով։
Իմպլանտի վրա պրոթեզավորումը թույլ է տալիս փոխարինել առանձին ատամներին կամ ատամնաշարին (այդ թվում, լրիվ ատամնաշարի բացակայությունը)։ Կիրառվում են մետաղե, մետաղակերամիկական, կերամիկական և կոմպոզիտ նյութերից պատրաստված պրոթեզները։ Իմպլանտների վրա պրոթեզավորման դեպքում հաշվի են առնվում ոչ միայն ֆունկցիոնալ պրոթեզին ներկայացվող պահանջները, այլև արտաքին` էսթետիկական կողմը։ Իմպլանտի ծառայելու ժամկետը կազմում է 20-25 տարի, իսկ պատրաստման համար պահանջվում է 4-6 ամիս։
Բյուզանդիոն
Բյուզանդիոն (Βυζάντιον, Byzantium), հունական գաղութ, հետագայում քաղաք Բոսֆորի եվրոպական ափին։ 330 թվականին Կոստանդիանոս Ա Մեծը տեղափոխեց Հռոմեական կայսրության մայրաքաղաքը Հռոմից Բյուզանդիոն, որը հետագայում ի պատիվ Կոստանդիանոսի սկսվեց կոչվել Կոստանդնուպոլիս։ Ներկայումս կոչվում է Ստամբուլ։
Ռադովիչի (գյուղ, Տուրիի շրջան)
Ռադովիչի (Радовичі), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1544 թվականին։
2001 թվականի տվյալներով Ռադովիչի գյուղում բնակվում էր 382 մարդ։ Բնակավայրը զբաղեցնում է 2214 կմ² տարածք։ Բնակչության խտությունը կազմում էր 172,54 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Տուրիի շրջանի բնակավայրեր Կատեգորիա:Ուկրաինայի գյուղեր Կատեգորիա:1544 թվականին հիմնադրված բնակավայրեր
Ալիքների կլանում
Ալիքների կլանում,  ալիքների էներգիայի փոխակերպումը էներգիայի այլ տեսակների։ Պայմանավորված է միջավայրի կամ տարածման ճանապարհին գտնվող մարմինների հետ ալիքների փոխազդեցությամբ։
Ալիքների բնույթ
Ալիքների բնույթից և տարածման միջավայրի հատկություններից կախված՝ կլանման մեխանիզմը կարող է տարբեր լինել։ Տարածման ժամանակ ալիքների թուլացումը կարող է պայմանավորված լինել ոչ միայն կլանմամբ, այլև ուրիշ երևույթներով (օրինակ, ցրում), որոնց դեպքում ընկնող ալիքի էներգիան չի փոխակերպվում, այլ վերածվում է ընկնող ալիքի ազդեցությամբ առաջացող երկրորդային ալիքների էներգիայի։ Ալիքների թուլացման բնույթը տարբերելու համար կլանման երևույթը երբեմն անվանում են «իսկական կլանում»։
Կատեգորիա:Ալիքային ֆիզիկա Կատեգորիա:Ալիքներ
Ջեսսի Նորման
Ջեսսի Նորման (Jessye Norman, սեպտեմբերի 15, 1945, Օգասթա, Ջորջիա, ԱՄՆ - 2019, սեպտեմբերի 30), ամերիկացի օպերային երգչուհի (սոպրանո) , Գրեմմիի մրցանակակիր։ Հաջողությամբ հանդես է եկել հատկապես Մոցարտի և Ռիխարդ Շտրաուսի օպերաներում։ Աչքի է ընկել սփիրիչուելսների կատարմամբ ։
Կենսագրություն
Ջեսսի Նորմանը ծնվել է 1945 թվականի սեպտեմբերի 15-ին ԱՄՆ-ի Ջորջիա նահանգի Օգասթա քաղաքում։ Սովորել է ԱՄՆ-ում։ Դեբյուտը օպերային արվեստում եղել է 1969 թվականին («Տանգեյզեր», Էլիզաբեթ (Վագներ))։ 1972 թվականին Լա Սկալայում հանդես է եկել Աիդայի («Աիդա», Վերդի) և Կասանդրայի («Տրոյացիներ», Բերլիոզա) դերերով։
21-րդ դարի սկզբին Ջեսսի Նորմանը համարվում էր աշխարհի ամենահայտնի, ամենճանաչված և ամենաշատ վարձատրվող երգչուհիներից մեկը։ Փոքրուց ի վեր նրա մոտ զարգացել են վոկալային տվյալներն ու երաժշտասիրությունը։
Գրականություն
Կատեգորիա:Ամերիկացի օպերային երգչուհիներ Կատեգորիա:Ամերիկացի սոպրանոներ Կատեգորիա:1945 ծնունդներ Կատեգորիա:Միչիգանի համալսարանի շրջանավարտներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Հովարդի համալսարանի շրջանավարտներ Կատեգորիա:20-րդ դարի օպերային երգչուհիներ Կատեգորիա:«Գրեմմի» մրցանակի դափնեկիրներ
Պեզոլի
Պեզոլի (Пезолы), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Իգա
Իգա (伊賀市), Ճապոնիայի Միե պրեֆեկտուրայում գտնվող քաղաք։ Քաղաքի մակերեսը կազմում է 558,17 կմ², բնակչությունը՝ 93 103 մարդ , բնակչության խտությունը՝ 166,80 մարդ/կմ²։
Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս քաղաքի հետ սահմանակցում են Կամեյամա, Ցու, Նաբարի, Կոկա, Նարա քաղաքները և Մինամիյամասիրո, Յամաձոե գյուղերը ։
Բնակչություն
Քաղաքի բնակչությունը կազմում է 93 103 մարդ (2014 թվականի հունիսի 1-ի տվյալների համաձայն), իսկ խտությունը՝ 166,80 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Տնտեսություն
Քաղաքի տնտեսության զարգացման գործում կարևոր նշանակություն ունի զբոսաշրջությունը. զբոսաշրջիկների այցելության հիմնական վայրերն են՝ Իգա-Ուենո դղյակը (16-րդ դար), Իգա-Ուենո թանգարանը և մի քանի սինտոյական ու բուդդայական տաճարներ։ Իգայում զարգացած է դեղերի, կոսմետիկայի և բժշկական սարքավորումների (Milbon և Rohto Pharmaceutical ընկերությունների գործարանները), արդյունաբերական սարքավորումների (Asahi Diamond Industrial, Dijet, Molitec Steel և Nippon Light Metal ընկերությունների գործարանները), էլեկտրատեխնիկայի (Panasonic ընկերության գործարանը), սանտեխնիկայի (Inax Corporation ընկերության գործարանը), մետաղական սարքավորումների (Minalco ընկերության գործարանը) արտադրությունը։
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի բնակավայրեր
Ալեն (Բուշ դյու Ռոնի գավառ)
Ալեն (Alleins), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում ։
Բնակչությունը 2014 թվականի դրությամբ կազմում է 2468 մարդ, բնակչության խտությունը` 147.08 մարդ/կմ²։ Բնակավայրը զբաղեցնում է 16.78 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մարսել քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խդըրլի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Երազ (ալբոմ)
Երազ - Գոռ Մխիթարյանի առաջին ալբոմն է։ Ալբոմը թողարկվել է նոյեմբերի 1, 2001, Pomegranate Music ստուդիայում։ 2006-ին «Կեղտոտ բծեր» երգի անգլերեն տարբերակով նկարահանվել է տեսահոլովակ («Stigma»)։
Ծանոթագրություններ
Կատեգորիա:Գոռ Մխիթարյանի ալբոմներ Կատեգորիա:2001 ալբոմներ
Զավիդովո (գյուղ, Կոնակովսկի շրջան)
Զավիդովո (Завидово), գյուղ Ռուսաստանի Տվերի մարզի Կոնակովսկի շրջանի կազմում։
Բնակչությունը 2008 թվականին գրանցված տվյալներով կազմում էր 1444 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1560 թվականին հիմնադրված բնակավայրեր Կատեգորիա:Ռուսաստանի Տվերի մարզի Կոնակովսկի շրջանի բնակավայրեր
Միխալ Կլեոֆաս Օգինսկի
Միխալ Կլեոֆաս Օգինսկի (Michał Kleofas Ogiński, ), լեհ կոմպոզիտոր և քաղաքական գործիչ, կոմս։ Չորսամյա սեյմի դեպուտատ (1788-1792 թթ.), Տ․ Կոստյուշկոյի ապստամբության մասնակից։
1795 թվականին վտարանդվել է։ 1802 թվականից ապրել է Զալեսյեում (Վիլնոյի մոտ), հաճախ եղել Պետերբուրգում (Ռուսական կայսրության սենատոր)։ 1822-1833 թվականներին ապրել է Ֆլորենցիայում։ Օգինսկին հեղինակ է զինվորական հայրենասիրական երգերի և քայլերգերի, ռոմանսների, մոտ 40 դաշնամուրային պիեսների, այդ թվում՝ պոլոնեզների։ Նրան են վերագրում «Դեռևս Լեհաստանը չի կործանվել» երգը, որը հետագայում դարձել է լեհական ազգային հիմնը։ Գրել է հուշագրություններ (հրատարակություն 4 հատոր Փարիզում, 1826-1827 թվականներին) և «Նամակներ երաժշտության մասին» (հրատարակություն Կրակովում, 1956 թվականին)։
Ծանոթագրություններ
Կատեգորիա:Լեհ կոմպոզիտորներ Կատեգորիա:Լեհաստանի քաղաքական գործիչներ Կատեգորիա:Լեհ դիվանագետներ Կատեգորիա:Սուրբ Ստանիսլավի շքանշանի ասպետներ
Վեզդենկի
Վեզդենկի (Везденьки), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Վեզդենկի գյուղում բնակվում էր 285 մարդ։ Բնակավայրը զբաղեցնում է 1464 կմ² տարածք։ Բնակչության խտությունը կազմում էր 194,67 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
Լայնախ
Լայնախ  (Leinach), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 3157 մարդ (ըստ 2010 թվականի դեկտեմբերի 31-ի) ։ Տարածքը կազմում է 28,02 կմ²։ Պաշտոնական կոդ՝ 09 6 79 200։
Արտաքին հղումներ
Կատեգորիա:Գերմանիայի քաղաքներ
(4436) Օրտիսմորենո
(4436) Օրտիսմորենո (Ortizmoreno), աստերոիդ աստերոիդների գոտու արտաքին մասում։ Հայտնաբերվել է 1983 թվականի մարտի 9-ին Էվան Բարրի կողմից Անդերսոն Մեսայում ։
Միջին հեռավորությունը Արեգակից կազմում է 3,248838 ա. մ., առավելագույնը մոտենում է 3,0699 ա. մ. հեռավորության վրա և հեռանում 3,4278 ա. մ. ։ Արեգակի շուրջ մեկ ամբողջական պտույտ է կատարում 2138,9 երկրային օրվա ընթացքում, իր ուղեծրով շարժվելով միջինում 0,168311 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,33° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Էվան Բարրի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Բոնդարևշչինա (գյուղ, Սումիի շրջան)
Բոնդարևշչինա (Бондарівщина), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Բոնդարևշչինա գյուղում բնակվում էր 63 մարդ։
Արտաքին հղումներ
Կատեգորիա:Ուկրաինայի Սումիի մարզի Սումիի շրջանի բնակավայրեր Կատեգորիա:Ուկրաինայի գյուղեր
You’re A Vision մրցանակ
You’re A Vision, մրցանակը երկրպագուների քվեարկությամբ շնորհվում է ամեն տարի Եվրատեսիլ երգի մրցույթի այն մասնակցին որը ունի «ամենաուշագրավ հանդերձանքը»։ Մրցանակը ստեղծվել է Songfestival.be երկրպագուների կողմից Եվրատեսիլ 2022 երգի մրցույթից առաջ, այն բանից հետո, երբ հայտարարվել է 1997 թվականին ստեղծված Barbara Dex մրցանակի դադարեցման մասին սա պայմանավորված էր մրցանակի բացասական ենթատեքստով։
Պատմություն
«You're A Vision» մրցույթը ստեղծվել է նախորդ՝ Barbara Dex Award-ից, որը ստեղծվել է Էդվին վան Թիլոյի և Ռոբ Պաարդեկամի կողմից։ Մալթայի «Եվրատեսիլ 1997 երգի մրցույթի» մասնակից Դեբի Սքերրին եղել է Barbara Dex Award-ի առաջին մրցանակակիրը։
Մրցանակը կոչվել է բելգիացի երգչուհի Բարբարա Դեքսի պատվին, ով 1993 թվականին ներկայացրել է Բելգիան Եվրատեսիլ երգի մրցույթում։ Նա կրել է իր իսկ կողմից պատրաստված, կիսաթափանցիկ զգեստը։ Եվրատեսիլ երգի մրցույթի Wiwibloggs բլոգի գլխավոր խմբագիր Ուիլյամ Լի Ադամսը նրան նկարագրել է որպես «լուսամփոփ»։ 1997 թվականից մինչև 2018 թվականը մրցանակը շնորհվում էր «ամենավատ հագնված հանդերձանքին», ինչպես ի սկզբանե որոշվել էր ներքին կարգով, բայց հանրության համար բաց էր 1999 թվականից։
Մրցանակը Songfestival.be կայքին փոխանցելուց անմիջապես հետո նրանք Եվրատեսիլ 2019 երգի մրցույթից առաջ մրցանակի չափանիշները փոխեցին և մրցանակը որոշեցին տալ «ամենավառ տեսքով» մասնակցին՝ փորձելով ազատվել մրցանակի բացասական ենթատեքստից։
Արտաքին հղումներ
Կատեգորիա:Եվրատեսիլ երգի մրցույթ
Գեորգի XII
Գեորգի XII, Քարթլի Կախեթի (Արևելյան Վրաստան) վերջին թագավորը (1798 թ.-ից) Բագրատունիների դինաստիայից։
Հերակլ II-ի ավագ որդին։
1770 թվականին մասնակցել է Ասպինձայի ճակատամարտին, որտեղ վրաց-հայկական զորքերը պարտության են մատնել թուրքերին։ Վերականգնել է 1783 թվականի Գեորգիևսկի պայմանագիրը։ Գեորգին սերտ կապերի մեջ է եղել Տայոց կաթողիկոսների հետ, իմացել է հայերեն։ Նրա արքունիքում կարևոր պաշտոններ են վարել հայազգի իշխաններ Դարչի Բեհբությանը (Տփղիսի մելիքը), Սուլխան Թումանյանը (Տփղիսի մովրովը), Մկրաում Սուրգունյանը (Տփղիսի ոստիկանապետը), Տովսեփ Բեհբությանը, որը դեսպանի (բանագնացի) պաշտոն է վարել, Սուլխան Բեկթաբեկյանը (փոխկանցլեր), Միրզա Աբրահամ Ենիկոլոփյանը, որը նույնպես դեսպանի պաշտոն է վարել, իսկ Տովհաննես Կարայանը եղել է արքունի բժիշկը։ Գեորգի խնդրանքով Ղուկաս Ա Կարնեցի կաթողիկոսը Աղա Մահմեդ խանի կողմից ավերված Տփղիսը վերականգնելու համար նվիրաբերել է 1000 թուման։ Ուժ չունենալով պայքարելու Իրանի հարձակումների, ինչպես և իր եղբայրների գահակալական ոտնձգությունների դեմ, Գեորգին խնդրել է Պավել 1-ին Ռուսաստանի հպատակության տակ ընդունել Վրաստանը։ 1800 թվականի դեկտեմբերի 22-ին Պավել 1-ինը ստորագրել է Վրաստանը Ռուսաստանին միացնելու մանիֆեստը, որը հրապարակվել է Գեորգիի մահից հետո։
Կատեգորիա:Քարթլի-Կախեթի արքաներ Կատեգորիա:Բագրատիոնիներ
Կիպրոս (այլ կիրառումներ)
Կիպրոս եզրը կարող է վերաբերել՝
Փենսիլվանիայի բալետ
Փենսիլվանիայի բալետ (անգլ.՝ Pennsylvania Ballet), ամերիկյան բալետի առաջատար թատրոններից մեկը Ֆիլադելֆիայում։
Թատրոնի պատմությունը
Փենսիլվանիայի բալետը հիմնադրվել է 1963 թվականին Բարբարա Վայսբերգերի կողմից, ով Ջորջ Բալանչինի հետևորդներից մեկն էր։ Բալետը համարվում է Ֆիլադելֆիայի առաջատար մշակութային հաստատություններից մեկը, լավ հեղինակություն է վայելում իր կատարողական արվեստով, ժամանակակից և դասական խաղացանկի բազմազանությամբ ստացել է քննադատների բարձր գնահատանքը։
Որպես 1960-ական թվականների բալետային շարժման ղեկավար՝ թատրոնը 1968 թ հյուրախաղերով հանդես եկավ Նյու Յորքում։ 1987-1989 թթ Փենսիլվանիայի բալետը միավորվեց Միլվոկի բալետի հետ։ Նոր թատրոնն իր 43 պարողներով և մեծապես ընդլայնված խաղացանկով միակ կազմակերպությունն էր երկրում, որն իր պարողներին մեկ տարով աշխատանք էր առաջարկում։
1995 թվականին Փենսիլվանիայի բալետի հոգաբարձուները Ռոյ Կայսերին ընտրում են որպես գեղարվեստական ղեկավար։ Ռոյ Կայսերը, ում 1979 թվականին բալետ էր ընդունել Բարբարա Վայսբերգերը, 1990 թվականին կորդեբալետից դարձել էր արդեն մենապարող։ Մինչև իր ներկայիս պաշտոնն ստանձնելը Կայսերը 1992 թվականին բեմից հեռանալուց հետո դառնում է թատրոնի գլխավոր բալետմեյստերը և գեղարվեստական ղեկավար Քրիստոֆեր Դամբուազի օգնականը։
Կայսերի գլխավորությամբ թատրոնը ընդլայնեց իր բալանչինյան խաղացանկը բալետմեյստերներ Մերս Քանինհեմի, Քրիստոֆեր Դամբուազի, Թրեյ Մակինտայրի, Մեթյու Նինանի, Դավիթ Փարսոնսի, Վալ Կանիպարոլիի, Բենջամին Միլպիեի և Քրիստոֆեր Ուիլդոնի նորանոր բալետներով։ Հաջողություն են վայելում հատկապես վերջինիս «Կարապի լիճ» և Մեթյու Նինանի «Կարմինա Բուրանա» բալետները։
Ներկայումս թատրոնն ունի 37 պարողներ, ամեն թատերաշրջան ներկայացնում է 6 ծրագիր՝ դասական և նոր աշխատանքներով, որը հրապուրում է բազմատեսակ հանդիսատեսի և պարողների առջև նոր մարտահրավերներ է դնում։ Թատրոնը նաև հյուրախաղերով հանդես է գալիս ամբողջ Փենսիլվանիայում և Նյու Յորքում։ 2005 թվականի օգոստոսին առաջին անգամ մասնակցել է Էդինբուրգի միջազգային փառատոնին։
Թատրոնն այժմ
Փենսիլվանիայի բալետի 14 անդամներ նկարահանվել են Դարրեն Արոնոֆսկու «Սև կարապ» ֆիլմում (2010 թ) ։
2012-2013 թթ խաղաշրջանում բալետը ներկայացնելու է 6 շոու Ֆիլադելֆիայի երաժշտական ակադեմիայում և Մերիամ թատրոնում։ Թատրոնը ծրագրել է 2012 թ հոկտեմբերին հյուրախաղերով հանդես գալ ՄակՔարտեր թատրոնում, իսկ 2013 թ հունիսին ներկա գտնվել «Բալետն Ամերիկայում» ծրագրին, որը տեղի կունենա Ջոն Քենեդու անվան կատարողական արվեստի կենտրոնում։ Այս ելույթների հետ մեկտեղ Փենսիլվանիայի բալետ II-ը հանդես կգա կրթական և ուսուցման ծրագրերով։
Պարողներ
Փենսիլվանիայի բալետի պարողները 2012 թվականի դրությամբ ՝
Փենսիլվանիայի բալետ II
Փենսիլվանիայի բալետ II-ը ստեղծվել է 2002 թվականին Ջոյս և Հերբերտ Քիների կողմից։ Բալետի այս ճյուղը ստեղծվել է որպես նախապրոֆեսիոնալ ուսումնական հաստատություն։ Այստեղի պարողները փորձերը հաճախակի կազմակերպում են հիմնական բալետի պարողների հետ և մեծ ներկայացումների ժամանակ հանդես են գալիս այս կամ այն բալետում։ Երկրորդ բալետը կազմված է 8 պարողներից, որոնց ղեկավարում է Ուիլյամ Դեգրեգորին։ Այստեղի պարողներն ընդգրկված են նաև շատ կրթական և ուսումնական ծրագրերում։
Ուսումնական ծրագրեր
Փենսիլվանիայի բալետը մեծապես ընդլայնել է իր ուսումնական ծրագրերը, որի արդյունքում ամեն տարի այստեղ սովորում են 11000 երեխաներ։ Փենսիլվանիայի բալետ II-ը շուրջ 25 շոու է կազմակերպում Ֆիլադելֆիայի համայնքների համար։
Գեղարվեստական կազմ
Ռոյ Կայսերը Փենսիլվանիայի բալետի գեղարվեստական ղեկավարն է։ Նա թատրոնի գլխավոր պարողն էր մինչև 1992 թվականը։ Մասնակցում է նաև Նյու Յորքի Բալետմեյստերական ինստիտուտի ծրագրերին
Ջեֆրի Գրիլբերը թատրոնի բալետմեյստերն է 1986 թվականից։ Նա իր կարիերան սկսել է թատրոնում 1975 թվականին, երբ ընդունվել է որպես ուսանող, այնուհետև շարունակել է իր կարիերան հասնելով գլխավոր պարողի։
Թամարա Հեդլին ընդունվել է թատրոն 1975 թվականին, եղել է թատրոնի գլխավոր պարուհիներից մեկը։
Ուիլյամ Դեգրեգորին թատրոնի գլխավոր պարողներից է եղել։ Դարձել է Փենսիլվանիայի բալետ II-ի ղեկավարն այն ստեղծվելու օրվանից՝ 2002 թվականից։
Մայքլ Շերիդանը պարել է թատրոնում և այժմ հանդիսանում է գեղարվեստական ղեկավարի օգնականը։
Մեթյու Նինանը Փենսիլվանիայի թատրոնի բալետմեյստերներից է։ Պարել է թատրոնում 1994-2007 թվականներին։
Քրիստին Քոքսը Փենսիլվանիայի բալետի երեխաների բաժնի ղեկավարն է։ Հանդիսանում է նաև Բալետ Իքս թատրոնի համահիմնադիրը։
Աղբյուրներ
Կատեգորիա:Թատրոններ այբբենական կարգով Կատեգորիա:Բալետի թատրոններ Կատեգորիա:ԱՄՆ-ի թատրոններ
Մոնիկա Սոցկո
Մոնիկա Սոցկո (լեհ.՝ Monika Soćko, ), լեհ շախմատիստ, գրոսմայստեր։ 2008 թվականին ստացել է գրոսմայստերի կոչում՝ դառնալով առաջին լեհ շախմատիստուհին, ով ստացել է այդ կոչումը ։ Բարտոշ Սոցկոյի կինն է։ 2010 թվականին կայացած Եվրոպայի առաջնության ժամանակ Մոնիկան դարձել է բրոնզե մեդալակիր։
Արտաքին հղումներ
Կատեգորիա:Լեհ շախմատիստներ Կատեգորիա:Լեհ գրոսմայստերներ Կատեգորիա:Շախմատիստներ այբբենական կարգով
Անահիտ Թարյան
Անահիտ Մնացականի Թարյան (Մխիթարյան), հայ բանաստեղծուհի, լրագրող։ Հայաստանի գրողների միության անդամ է (2002)։
Բանաստեղծ, արձակագիր Մնացական Թարյանի դուստրն է, ՀՀ ԳԱԱ արտասահմանյան անդամ Նվեր Մխիթարյանի քույրը։
Կենսագրություն
1974 թվականին ավարտել է Երևանի պետական համալսարանը։ 1976-1985 թվականներին աշխատել է «Հրազդան», «Երեկոյան Երևան», «Պիոներ» պարբերականների խմբագրություններում, 1985-1991 թվականներին՝ Հրատպետկոմում, 1992 թվականից՝ ՀՀ Կառավարության աշխատակազմում ։ Նրա ստեղծագործությունները՝ գրված թե՛ մեծերի և թե՛ մանուկների համար, տպագրվել են մամուլում, գրական տարեգրքերում, ալմանախներում, հնչել են ռադիոյով և հեռուստատեսությամբ։ Կատարում է նաև գեղարվեստական թարգմանություններ ։